Ies la iveala date noi despre liderul uneie dintre cel mai de temute grupări infracționale din lume. În afară de "pasiunea" pentru bijuterii scumpe, Adrian Botez, șeful "Academiei infractorilor" e pasionat de psihologie, scriu jurnalistii de la Libertatea. Zile întregi studia tot felul de cărți de specialitate pentru ca jafurile să meargă strună, iar hoții să nu aiba niciun fel de emoții.



Spargeriile, demne de filmele de acțiune, erau minuțios pregătite. Un atac dura 60 de secunde, fiecare participant avea un rol bine stabilit şi se acţiona după metoda celebrei grupări sârbe "Pantera Roz". Hoții se împărțeau în echipe. Foarte bine îmbrăcați, câțiva dintre ei intrau în magazinele de lux, lăsând impresia că vor să cumpere bijuterii. După ce le distrageau atenția vânzătorilor sau îi imobilizau, restul echipei dădea lovitura.



Anchetatorii au rămas și ei uimiți de cât sange rece aveau infractorii. Atent selectați și antrenați trei luni de zile, hoții aveau parte și de consiliere psihologică. Liderul lor, Adrian Botez, zis

"Ţâţă" se ocupa personal de asta.



Înainte de fiecare atac, Botez se retrăgea câteva zile în lectură și studia cărti de psihologie.



Mai mult, el medita ore întregi după vechi tehnici orientale pe care le studiase pe internet.



Gruparea acționa dupa un cod foarte bine pus la punct. Înainte de a fi acceptaţi în bandă, oamenii lui Botez erau obligaţi să semneze un regulament, care conţinea obligaţii şi sancţiuni. La acest dosar era ataşată şi o fotografie şi fire de păr, pentru ca, în caz de nevoie, să fie indentificaţi după ADN. Codul infractorilor impus de Botez interzicea folosirea telefoanelor mobile.

Membrii grupării erau instruiţi să se ferească de microfoane, de camere de supraveghere şi să-şi schimbe hainele în doar 10 secunde, după comiterea infracţiunii. Oamerii lui Botez erau învăţati să îşi păstreze calmul în situaţiile limită, să-şi piardă urma în mulţine, să schimbe două - trei taxiuri şi se asigure permanet că nu sunt urmăriţi.



Mai mult, fiecare trebuia să-şi asume riscul de a fi împuşcat sau de a ajunge la închisoare. Cei care nu-şi duceau treaba la bun sfârşit se alegeau cu oase rupte, aşa cum prevedea contractul.



În academia infractorilor, orice glumă era interzisă, la fel şi bârfa. Membrii grupării controlate de Adrian Marin Botez primeau şi sfaturi în amor. ”Iubirea dăunează grav sănătății și libertății”, era unul din motto-ul academiei.

